Държавен вестник, бр. 26, 2021 г., стр. 37

БРОЙ  26	
Д Ъ Р Ж А В Е Н  В Е С Т Н И К 	
СТР.  37  
4. при съмнение за замърсяване на храни 
вследствие природни бедствия, промишлени 
аварии и други извънредни инциденти;
5. при провеждане на съдебни експертизи;
6. по молба на физически и/или юридиче-
ски лица, собственици на храната.
(3) Когато храните са явно негодни за консу-
мация и бизнес операторът или упълномощено 
от него лице няма писмени възражения по 
това заключение на НПЦВЕХ – ВМА, проби 
от храните за извършване на лабораторни 
анализи не се вземат.
Чл. 21. Анализът на проби, изпитвания и 
диагностика за целите на официалния контрол 
в МО, СППМО и БА се извършват в собстве-
ни лаборатории на НПЦВЕХ – ВМА, и при 
необходимост – в национални референтни 
лаборатории.
Чл. 22. (1) Когато при вземане на проба 
възникне съмнение, че храната, от която е 
взета, пряко или косвено застрашава здраве-
то на потребителите, служителите по чл. 20, 
ал. 1 издават разпореждане по чл. 25, ал. 1, 
т. 2 от ЗУАХВ, с което предприемат мерки до 
получаване на резултатите от лабораторното 
изпитване на пробата.
(2) Не се разрешава на физически или юри-
дически лица да вземат проби за лабораторно 
изпитване на храните по ал. 1.
(3) Разпореждането по ал. 1 може да се 
обжалва по реда на Административнопроце-
суалния кодекс.
Чл. 23. (1) Служителите по чл. 20, ал. 1 
вземат проби от храни в присъствие на бизнес 
оператора, собственик на храните, или на 
негов оправомощен представител. 
(2) При вземане на пробите по ал. 1 се 
съставя Акт за вземане на проби по обра-
зец, утвърден със заповед на началника на 
НПЦВЕХ – ВМА, който се подписва от слу-
жителя от НПЦВЕХ – ВМА, взел пробата, 
и от бизнес оператора или неговия опра-
вомощен представител. Актът се съставя в 
три екземпляра, един от които се представя 
заедно с пробата в лабораторията, определе-
на за осъществяване на контрол, а другите 
два – съответно за НПЦВЕХ – ВМА, и за 
бизнес оператора.
Чл. 24. (1) Пробите от храни, взети за 
извършване на лабораторни изпитвания за 
целите на контрола, се предоставят безплатно 
от бизнес оператора след оформяне на Акта 
за вземане на проби по чл. 23, ал. 2. 
(2) В случаите по чл. 20, ал. 2, т. 1 бизнес 
операторът заплаща стойността за извършване 
на лабораторните изпитвания по ценоразписа 
на лабораторията само при потвърждаване 
на наличието на несъответствие на храната 
с приложимото право на Европейския съюз 
и българското законодателство.
(3) При резултат, показващ съответствие 
на храната с приложимото право на Евро-
пейския съюз и българското законодателство, 
стойността за извършване на лабораторните 
изпитвания по ценоразписа на лабораторията 
се заплаща от лицето, подало сигнала или 
жалбата.
(4) В случаите по чл. 20, ал. 2, т. 3 и 6 
бизнес операторът заплаща стойността за 
извършване на лабораторните изпитвания по 
ценоразписа на лабораторията.
Раздел V
Действия на компетентните органи и санкции 
Чл. 25. Констатациите от проверките на 
официалния контрол от контролните органи от 
НПЦВЕХ – ВМА, в обектите по чл. 2, ал. 1 се 
отразяват в „Констативен протокол“, утвърден 
със заповед на началника на НПЦВЕХ – ВМА, 
който може да съдържа и препоръки.
Чл. 26. При констатирано нарушение по 
Закона за храните и на подзаконовите норма-
тивни актове по прилагането му компетент-
ните органи от НПЦВЕХ – ВМА, писмено 
уведомяват съответната Областна дирекция 
по безопасност на храните (ОДБХ) за уста-
новяване на нарушението и съставяне на акт 
за административно нарушение по чл. 138 от 
Закона за храните. 
Чл. 27. Наказателните постановления по 
Закона за храните и по подзаконовите норма-
тивни актове по прилагането му се издават 
от органите по чл. 139 от Закона за храните.
Чл. 28. Установяването на нарушенията, 
съставянето на актове, издаването, обжалва-
нето и изпълнението на наказателни поста-
новления се извършват по реда на Закона за 
административните нарушения и наказания. 
Допълнителна разпоредба
§ 1. По смисъла на тази наредба:
1. „Бизнес оператори“ са физически или 
юридически лица, които произвеждат, пре-
работват и/или дистрибутират храна и които 
отговарят за спазване на законовите изисква-
ния в областта на храните в обектите – в това 
число и командирите/началниците на военни 
формирования и началниците/ръководите-
лите на структури на пряко подчинение на 
министъра на отбраната, в чието управление 
са обектите за хранене.
2. „Хигиена на храните“ означава прила-
гане на мерките и условията, необходими за 
контролиране на опасностите и за осигуряване 
на пригодност на дадена храна за консумация 
от хората, като се има предвид начинът на 
употреба и предназначението є.
Преходни и заключителни разпоредби
§ 2. Тази наредба се издава на основание 
чл. 25 от Закона за храните.
§ 3. Наредбата влиза в сила от деня на 
обнародването є в ,,Държавен вестник“.
Министър: 
Красимир Каракачанов